जो लोग अपनी मंजिल तक पहुंचने के लिए चुनौतियों का डटकर सामना करना सीख जाते हैं उनसे मंजिल भी ज्यादा देर तक दूर नहीं रह सकती। मृणाल भोसले को जनवरी, 2015 जिंदगी भर याद रहेगा। जब उन्होने नागपुर में हुई राष्ट्रीय बॉक्सिंग प्रतियोगिता में कांस्य पदक जीता था। वो भी उस स्थिति में जब वो अपनी चोटों से उबर रहे थे, हादसे के कारण करियर में लंबा ब्रेक आ गया था, ट्रेनिंग की सुविधाएं उनको ना के बराबर मिली थी और वित्तीय स्थिती भी डांवाडोल थी, लेकिन मृणाल ने इन सब परेशानियों को किनारे रखते हुए ये मुकाम हासिल किया।